સામનામાં લખ્યું છે કે ભાજપે મહેબૂબા મુફતી સાથે એક નવો ખેલ રચ્યો છે, પરંતુ લાખો કાશ્મીરી પંડિતોની જિંદગીની રમત ત્રાસવાદીઓએ તબાહ કરી નાખી છે. આ રમત હવે નવી રાજ્ય વ્યવસ્થાને ફરીથી વસાવવાની રહેશે. ભારત માતા કી જય બોલનારા કાશ્મીરી પંડિતોએ બલિદાનો આપ્યાં છે. તેમના દ્વારા રેડવામાં આવેલા લોહીના છંટકાવ પર નવી શાસન વ્યવસ્થા ઊભી થઇ રહી છે. એટલા માટે નવા મુખ્યપ્રધાને શપથ ગ્રહણ કરતાં પહેલાં ભારત માતા કી જય બોલવી જોઇએ.